open-index/open-wikipedia-markdown huggingface dataset:
கால்நடைத் தீவன ஊழல்

**கால்நடைத் தீவன ஊழல்** (English:*Fodder Scam*) என்பது பீகார் மாநிலத்தில் நடைபெற்ற ஊழல் ஆகும்.
பீகாரில் 1990-ஆம் ஆண்டு முதல்வராகப் பதவி வகித்த லாலு பிரசாத் யாதவ் ஆட்சியில் கால்நடைத் தீவனம் வாங்கியதில் ஊழல் நடைபெற்றதாகக் குற்றச்சாட்டு எழுந்தது. அதையடுத்து உரிய விசாரணை கோரி வழக்குரைஞர்கள் சிலர் பாட்னா உயர்நீதிமன்றத்தில் பொது நல வழக்கு தொடர்ந்தனர். இந்த மனுவை விசாரித்த உயர்நீதிமன்றம் கால்நடைத் தீவன ஊழல் தொடர்பாக நடுவண் புலனாய்வுச் செயலகம் (சிபிஐ) விசாரணை நடத்த உத்தரவிட்டது. இந்த வழக்கில் சுமார் 13 ஆண்டுகள் பல்வேறு கட்ட விசாரணைகள் நடைபெற்று வந்தன.

இதையடுத்து லாலு பிரசாத் யாதவுக்கு 5 ஆண்டு ஜெயில் தண்டனையும் ரூ.25 லட்சம் அபராதமும் விதிக்கப்பட்டது.
இந்தத் தண்டனையின் காரணமாக, உச்ச நீதிமன்றத்தின் தீர்ப்பின்படி, லாலு பிரசாத் யாதவின் எம்.பி. பதவி பறிக்கப்படுவதுடன், அவரால் 6 ஆண்டுகளுக்கு தேர்தலில் போட்டியிட முடியாத நிலை ஏற்பட்டுள்ளது.  

## மேற்கோள்கள்

பகுப்பு:இந்தியாவில் ஊழல்
பகுப்பு:பீகார்_அரசியல்
ஒரு துவக்கும் ஒரு மோதிரமும்

**ஒரு துவக்கும் ஒரு மோதிரமும்** (*A Gun & a Ring*), 2013 ஆம் ஆண்டு கனடாவில் தயாராகி, வெளியான ஒரு தமிழ்த் திரைப்படமாகும். இது சூன் 19, 2013 அன்று சீனாவின் சாங்காய் நகரில் நடைபெற்ற பன்னாட்டுத் திரைப்பட விழாவில், போட்டிக்காகத் திரையிடப்பட்ட படங்களுள் ஒன்றாகும். 112 நாடுகள் மற்றும் பிராந்தியங்களிலிருந்தும் போட்டிக்காக சமர்ப்பிக்கப்பட்ட 1655 திரைப்படங்களில் 14 படங்கள் மட்டுமே போட்டிக்குத் தேர்வாகியிருந்தது குறிப்பிடத்தக்க ஒன்று.

இத்திரைப்படத்தை 1999 என்னும் திரைப்படத்தை இயக்கிய லெனின் எம்.சிவம் எழுதி இயக்கியுள்ளார்.

## பங்கு பற்றிய திரைப்பட விழாக்கள்
*சாங்காய் பன்னாட்டுத் திரைப்பட விழா (SIFF) in June 2013
*மொன்ரியல் உலக திரைப்பட விழா (MWFF) in Aug 2013
*லூஈவில் பன்னாட்டுத் திரைப்பட விழா (LIFF) in Oct 2013
*சினிறொக்கொம் பன்னாட்டுத் திரைப்பட விழா (CIFF) in Oct 2013
*ஹமில்டன் திரைப்பட விழா (HFF) in Nov 2013
*நார்வே தமிழ்த் திரைப்பட விழா (NTFF) in Apr 2014
*சென்னை பெண்களுக்கான உலக திரைப்பட விழா (CWIFF) in May 2014
*கொழும்பு உலக திரைப்பட விழா (IFFColombo) in Sept 2014

## விருதுகள்
*சாங்காய் பன்னாட்டுத் திரைப்பட விழாவில் தங்க குவளை விருதுக்கான தேர்வு
*ஹமில்டன் திரைப்பட விழாவில் சிறந்த திரைப்படத்திற்கான தேர்வு
*சினிறொக்கொம் பன்னாட்டுத் திரைப்பட விழாவில் சிறந்தபடத்திற்கான சபயர் விருது ( Sapphire Award for Best Feature Film)
*சினிறொக்கொம் பன்னாட்டுத் திரைப்பட விழாவில் சிறந்த இயக்குனர்க்கான சபயர் விருது (Sapphire Award for Best Director)
*சினிறொக்கொம் பன்னாட்டுத் திரைப்பட விழாவில் சிறந்த நடிகருக்கான எமெறோல்ட் விருது (Emerald Award for Best Actor Jon Berrie) 
*சினிறொக்கொம் பன்னாட்டுத் திரைப்பட விழாவில் சிறந்த நடிகருக்கான பச்சை விருது (Green Award for Best Actor Kandasamy Gangatharan)
*நார்வே தமிழ்த் திரைப்பட விழாவில் சிறந்த திரைப்படத்திற்கான விருது
*நார்வே தமிழ்த் திரைப்பட விழாவில் சிறந்த இயக்குனர்க்கான விருது 
*நார்வே தமிழ்த் திரைப்பட விழாவில் சிறந்த நடிகைக்கான விருது

## நடிகர்கள்
* ஜான் பெரி
* மதிவாசன் சீனிவாசகம்
* கந்தசாமி கங்காதரன்
* சேகர் தம்பிராசா
* பாஸ்கர் மனோகரன்
* தேனுகா கந்தறாயா
* பவானி சோமசுந்தரம்
* செல்வஜோதி ரவீந்திரன்
* ஷெளி ஆந்தனி
* சுதன் மகாலிங்கம்
* கோபி திரு
* பார்த்தி புவன்

## வெளி இணைப்புகள்
* வலைத்தளம் 
* Facebook வலைத்தளம்
* Twitter வலைத்தளம்
* Youtube வலைத்தளம்
* IMDB வலைத்தளம்

## மேற்கோள்கள்

பகுப்பு:கனேடியத் தமிழ்த் திரைப்படங்கள்
பகுப்பு:2013 தமிழ்த் திரைப்படங்கள்
அரசு நூலகத்தில் உள்ள கிழக்கத்திய சுவடிகளின் நூற்பட்டியல் (ஆங்கில நூல்)

**அரசு நூலகத்தில் உள்ள கிழக்கத்திய சுவடிகளின் நூற்பட்டியல்** (A Catalog Raisonne of Oriental Manuscripts in the Government Library) என்பது 19 ஆம் நூற்றாண்டில் நடுப்பகுதியில் வெளியிடப்பட்ட ஒரு நூல் பட்டியல் ஆகும்.  இது சென்னையில் அமைந்திருத்த புனித ஜார்ஜ் கோட்டை நூலகத்தில் இருந்த சுவடிகளைப் பற்றிய விபரங்களைத் தொகுத்து மூன்று தொகுதிகளாக வெளியிடப்பட்டுளது.  இதை வில்லியம் ரெய்லர் தொகுத்துள்ளார்.  இதன் முதல் தொகுதி 1857 ஆம் ஆண்டிலும், இரண்டாம் தொகுதி 1860 ஆம் ஆண்டிலும் மூன்றாம் தொகுதி 1862 ஆம் ஆண்டிலும் வெளிவந்தன.  

இது தென்னிந்திய மொழிகளில் இருந்த பல பல்துறை நூல்களைப் பற்றிய விபரங்களைத் தருகிறது.  குறிப்பாக பல அரிய பல்துறைத் தமிழ் நூல்களைப் பற்றிய விபரங்களை இது விரிவாகத் தருகிறது.  

இந்த நூல் இணைய ஆவணகத்தில் எண்ணிமப்படுத்தப்பட்டு ஆவணப்படுத்தப்பட்டுள்ளது.

## வெளி இணைப்புகள்
* A catalogue raisonnée of oriental manuscripts in the library of the (late) college, Fort Saint George, now in charge of the Board of Examiners (1857) - தொகுதி 1
* A catalogue raisonnée of oriental manuscripts in the library of the (late) college, Fort Saint George, now in charge of the Board of Examiners (1857) - தொகுதி 2
* A catalogue raisonnée of oriental manuscripts in the library of the (late) college, Fort Saint George, now in charge of the Board of Examiners (1857) - தொகுதி 3

பகுப்பு:ஆங்கில நூல்கள்
பகுப்பு:தமிழ் சுவடி நூற்பட்டியல்கள்
இந்தியக் காப்பி விடுதி

**இந்தியக் காப்பி விடுதி** (Indian Coffee House) என்பது இந்தியாவின் பல பகுதிகளிலும் அமைந்திருக்கும் உணவு விடுதி ஆகும். இது தொழிலாளர்களின் கூட்டுறவு அமைப்பால் நடத்தப்படுகிறது. இந்தியா முழுவதும் கிட்டத்தட்ட 400 கிளைகளுடன் இயங்கி வருகிறது.
## வரலாறு
இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. இதன் முதல் நிறுவனம் மும்பையில் திறக்கப்பட்டது. 1950-ல் இந்தியா முழுமைக்கும் கிட்டத்தட்ட 50 கிளைகள் இயங்கிக் கொண்டிருந்தன. சில கொள்கை மாற்றங்களால் 1950 களின் மத்தியில் இந்நிறுவனம் தனது காப்பி விடுதிகள் அனைத்தையும் மூடும் முடிவை எடுத்தது. ஆனால் கம்யூனிஸ்ட் தலைவர் ஏ. கே. கோபாலனின் தலைமையில் தொழிலாளர்கள் இந்நிறுவனத்தை தங்கள் வசம் ஒப்படைக்கக் கோரி போராட்டம் நடத்தி அதில் வெற்றியும் பெற்றனர். பின்னர் இத்தொழிலாளர்கள் இணைந்து *இந்தியத் காப்பித் தொழிலாளர்கள் கூட்டுறவு* என்ற அமைப்பைத் தொடங்கினர். பின்னர் இந்தியக் காப்பி விடுதி என பெயர் மாற்றம் செய்யப்பட்டது. இதன் கூட்டுறவு அமைப்பு பெங்களூரில் 1957 ஆம் ஆண்டு ஆகஸ்டு மாதம் 19-ம் தியதி தொடங்கப்பட்டது. இவர்களின் முதல் இந்தியக் காப்பி விடுதி புதுதில்லியில் 27 ஆம் தியதி அக்டோபர் மாதம் 1957 -ல் ஆரம்பிக்கப்பட்டது. பின்னர் நாடு முழுவதும் இதற்குக் கிளைகள் தொடங்கப்பட்டன. 1958 ஆம் ஆண்டின் இறுதிக்குள் பாண்டிச்சேரி, திருச்சூர், லக்னோ, ஜபல்பூர், மும்பை, கொல்கத்தா, தலச்சேரி மற்றும் புனே ஆகிய இடங்களில் இந்தியக் காப்பி விடுதி திறக்கப்பட்டது. கேரளாவில்தான் அதிகபட்சமாக 51 இந்தியக் காப்பி விடுதிகள் அமைந்துள்ளன.

## மேற்கோள்கள்

## வெளி இணைப்புகள்
* இந்தியக் காப்பி விடுதியின் இணையதளம்
*  படங்களில்: இந்தியன் காஃபீ ஹவுஸ் - தொழிலாளர் கூட்டுறவு உணவகம்

பகுப்பு:உணவகங்கள்
பகுப்பு:கூட்டுறவு
காலின் மெக்கன்சியின் கிழக்கத்திய சுவடிகள் விபரப்பட்டியல் (ஆங்கில நூல்)

**காலின் மெக்கன்சியின் கிழக்கத்திய சுவடிகளினதும் பிற ஆவணங்களினதும் விபரப்பட்டியல்** (Mackenzie Collection: A Descriptive Catalogue of the Oriental Manuscripts and Other Articles ) என்பது  1828 ஆம் ஆண்டு வெளிவந்த ஒரு விபரப்பட்டியல் ஆகும்.  இது பல தென்னிந்திய மற்றும் பிற மொழிகளில் இருந்த சுவடிகள் பற்றிய விபரங்களைத் தருகிறது.  இவற்றுள் தமிழ்ச் சுவடிகளே பெரும்பான்மை.  தமிழ்ச் சுவடிகளே பெரும்பான்மையாகக் கிடைத்துள்ளன என்று ஆசிரியர் குறிப்பிட்டுள்ளார்.  மேலும் மொழிகள் பற்றிய சுருக்கமான விபரிப்பையும் இந்த நூல் தருகின்றது.  இந்த ஆசிரியர்களின் விபரிப்பில் அன்றைய கால இனவாதக் கருத்துத் தொனிகள் காணப்படுகின்றன.  

இந்த நூல் இரண்டு தொகுதிகளைக் கொண்டது.  இதனை இணைய ஆவணகத்தில் படிக்கலாம், தரவிறக்கலாம்.

## வெளி இணைப்புகள்
* Mackenzie Collection: A Descriptive Catalogue of the Oriental Manuscripts and Other Articles - தொகுப்பு 1
* Mackenzie Collection: A Descriptive Catalogue of the Oriental Manuscripts and Other Articles - தொகுப்பு 2

பகுப்பு:தமிழ் சுவடி நூற்பட்டியல்கள்
ஏ. கே. கோபாலன்

**ஏ. கே. கோபாலன்** (A. K. Gopalan அல்லது AKG) இந்தியாவின் கேரளா மாநிலத்தின் கண்ணூர் மாவட்டத்தைச் சார்ந்தவர். இவர் இந்திய நாடாளுமன்றத்தின் முதல் அலுவல்சாராத எதிர்க்கட்சி தலைவராவார். இவர் இந்திய கம்யூனிஸ்ட் கட்சியின் தலைவர்.

## வாழ்க்கை வரலாறு
அக்டோபர் மாதம் 1ஆம் தியதி 1904 ஆம் ஆண்டு பேரலாசேரி எனும் வடகேரள ஊரில் பிறந்தார். கல்வியை தெல்லிசேரி எனும் ஊரில் கற்றார். கற்கும் போது தான் ஒரு ஆசிரியராக வரவேண்டும் என விரும்பினார். காந்தி இந்தியச் சுதந்திரப் போராட்டம் வலுப்பெற்ற போது, கோபாலனும் அவ்வியக்கத்தின் கிலாபாத் இயக்கத்தில் பங்கு பெற்றார். அதன் பின் முழுநேர மக்கள் பணி மற்றும் அரசியலில் ஈடுபட ஆரம்பித்தார். பின்னர் சிறைத்தண்டனை பெற்றார். சுதந்திரத்திற்குப் பின் இந்திய நாடாளுமன்றத்தின் முதல் எதிர்க்கட்சி தலைவராக பதவி வகித்தார். தனது 72 வது வயதில் மார்ச் மாதம் 22 ஆம் நாள் 1977-ல் மரணமடைந்தார்.

## இந்திய தேசியக் காங்கிரஸ்
1927 ஆம் ஆண்டு இவர் தன்னை இந்திய தேசியக் காங்கிரஸ் கட்சியில் இணைத்துக் கொண்டார். கட்சியின் சார்பில் நடைபெற்ற கதர் இயக்கம் மற்றும் அரிஜன முன்னேற்றத்தில் பெரும் பங்கு ஆற்றினார். உப்பு சத்தியாகிரகத்தில் ஈடுபட்டதற்காக 1930 சிறையில் அடைக்கப்பட்டார்.
சிறையில் இருந்தபோது கம்யூனிஸ்ட் கட்சியின் கொள்கைகளால் ஈர்க்கப்பட்டார். 1937-ல் மலபார் பகுதியிலிருந்து சென்னைக்கு உண்ணாவிரத நடைபயணத்தைத் தொடங்கினார். இந்தியக் காப்பி விடுதியின் தொழிலாளர் போராட்டம் இவரது தலைமையில் நடந்தது.

## திருமண வாழ்க்கை
கோபாலன் மார்க்சியக் கட்சியைச் சேர்ந்த *சுசீலா*வை மணந்தார். இவருக்கு *லைலா* என்று ஒரு மகள் உண்டு. காசர்கோடு நாடாளுமன்ற உறுப்பினர் கருணாகரன் லைலாவை மணம் முடித்தவகையில் இவரது மருமகன் ஆவார்.

## மேற்கோள்கள்

பகுப்பு:கேரள அரசியல்வாதிகள்
பகுப்பு:1904 பிறப்புகள்
பகுப்பு:1977 இறப்புகள்
பகுப்பு:1ஆவது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:இந்திய இறைமறுப்பாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
ஏ. ஆர். மேனன்

**ஏ. ஆர். மேனன்** (A. R. Menon) (1886-1960) இந்தியாவின் கேரளா மாநிலத்தைச் சார்ந்தவர். காங்கிரஸ் கட்சியைச் சார்ந்த அரசியல்வாதி இவர். கேரளாவின் முதல் சுகாதாரத் துறை அமைச்சராகப் பணிபுரிந்தார்.

## வாழ்க்கை வரலாறு
1886 ஆம் ஆண்டு ஏப்ரல் மாதம் 6 ஆம் தியதி பிறந்தார். சென்னைப் பல்கலைக் கழகத்தில் மருத்துவம் படித்து மருத்துவராக ஆனாலும் பொதுச் சேவையில் அதிக அளவு ஈடுபட்டார். கொச்சி பகுதியின் சட்டமன்ற உறுப்பினராகத் தேர்தெடுக்கப்பட்டார். பின்னர் திருவாங்கூர் மற்றும் கொச்சி இரண்டும் இணைந்ததும் சட்டமன்ற உறுப்பினராக 1954 முதல் 1956 வரை பணிபுரிந்தார். இவர் திருச்சூர் நகராட்சியின் தலைவராக 14 ஆண்டுகள் செயல்பட்டார். மேலும் பாலக்காடு நகராட்சியின் தலைவராக இரண்டு முறை தெர்ந்தெடுக்கப்பட்டார். சென்னை பல்கலைக்கழகத்தின் (Madras University Senate) செனட் உறுப்பினர் பதவியையும் வகித்திருந்தார். திருச்சூர் தொகுதியில் சுயேட்சையாகப் போட்டியிட்டு வெற்றி பெற்று 05.04.1957 முதல் 31.07.1959 வரை நம்பூதிரிப்பாட் அமைச்சரவையில் சுகாதாரத் துறை அமைச்சராகப் பணிபுரிந்தார். தனது 74 ஆவது வயதில் 09.10.1960 அன்று மரணமடைந்தார்.
அவருக்கு கேரள சட்டமன்றம் 10.10.1960 அன்று அஞ்சலி செலுத்தியது.

## மேற்கோள்கள்

பகுப்பு:கேரள அரசியல்வாதிகள்
பகுப்பு:1886 பிறப்புகள்
பகுப்பு:1960 இறப்புகள்
பகுப்பு:மேற்கோள் வழு-Defined multiple times
சிறுகுறிஞ்சா

**சிறுகுறிஞ்சா** அல்லது **கோகிலம்** (*Gymnema sylvestre*) என்பது தென், மத்திய இந்தியா மற்றும் இலங்கையின் வெப்பமண்டலக் காடுகளை தாயகமாகக் கொண்ட மூலிகைச் செடி. இதன் இலைகளை அசைபோட்டால் இனிப்புச் சுவையை குறைத்துவிடும். இதற்கான காரணம் அதிலுள்ள ஜிம்னேமிக் அமிலமாகும். இது கிட்டத்தட்ட இரண்டாயிரம் வருடங்களாக நீரிழிவு நோய்க்கு பரிகாரமளிக்கும் மூலிகையாகப் பாவிக்கப்பட்டு வருகின்றது. ஆயினும், போதியளவு அறிவியல் ஆதாரங்கள் இதனை நிரூபிக்கவில்லை.

## உசாத்துணை

## வெளி இணைப்புகள்
* 

* Miracle Berry for Flavour – NY Times
* Miracle Berry

பகுப்பு:மூலிகைகள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
கருப்பரான மோசே

**கருப்பரான மோசே** (330–405), (**கொள்ளைக்காரான மோசே** அல்லது **எத்தியோப்பியரான மோசே**) என்பவர் நான்காவது நூற்றாண்டின் எகிப்தில் வாழ்ந்த கடும் தவம் செய்த துறவியும் கத்தோலிக்க குருவும் குறிப்பிடத்தக்க பாலைவனத் தந்தையருள் ஒருவரும் ஆவார். இவர் அறப் போராட்ட திருத்தூதர் (apostle of non-violence) எனவும் அழைக்கப்படுகின்றார்.

## தொடக்கக்கால வாழ்க்கை
ஒரு எகிப்திய அரசு அதிகாரியின் அடிமையாக இருந்தவர் மோசே. திருடியதாற்காகவும் கொலை செய்ததாக சந்தேகிக்கப்பட்டும், இவர் பணிநீக்கம் செய்யப்பட்டார். பின்னர் இவர் கொள்ளைக்காரர்கள் கும்பல் ஒன்றின் தலைவர் ஆனார். நைல் பள்ளத்தாக்கில் பயங்கரவாத வன்முறை செயல்களில் ஈடுபட்டு வந்தார். இவர் வடிவில் மிகவும் பெரியதாயும் ஆதிக்கம் செலுத்துபவராகவும் இருந்தார்.

## மனமாற்றமும் துறவு வாழ்வும்
ஒரு சமயம், கொள்ளை நடத்த சென்ற இடத்தில் ஒரு நாய் குரைத்ததால் மோசே தனது திட்டத்தினை நிரைவேற்ற இயலவில்லை. அதனால் அவர் அதன் உரிமையாளர் மீது பழிவாங்கும் நோக்கோடு அவரது வீட்டினை கொள்ளை இட மீண்டும் முயன்றார். நாய் மீண்டும் தடுக்கவே, தனது கோவத்தை தனிக்க தனது ஆடுகளில் சிலவற்றை கொன்றார். ஒருமுறை உள்ளூர் அதிகாரிகளிடமிருந்து தப்பிக்கும் முயற்சியாக அலெக்சாந்திரியாவுக்கருகே இருந்த ஸ்கேடீஸ் என்னும் பாலைவனத்தில் வாழ்ந்துவந்த துறவிகளிடம் அடைக்களம் புகுந்தார். அங்கு இருந்த துறவியரின் அர்ப்பண வாழ்வு, அவர்களின் அமைதி மற்றும் மனநிறைவு ஆகியவை மோசேவை ஆழமாக தாக்கியது. அதன் விளைவாக அவர் விரைவில் தனது பழைய வாழ்க்கையினை கைவிட்டு, ஒரு கிறிஸ்துவராக திருமுழுக்கு பெற்று, அத்துறவியர்களின் குழுவில் ஒரு துறவியாக இணைந்தார்.

துறவு வாழ்வு இவருக்க முதலில் கடினமாகவே அமைந்தது. இவரின் முரட்டு குனம் இவரை அடிக்கடி மனம் தளர வைத்தது. எனினும் தொடர்ந்து தனது ஆன்மீக வாழ்வில் முன்னேரி பல கடும் தவ முயற்சிகளில் ஈடுபட்டார். பின்னாட்களில் இவர் வட ஆப்ரிக்காவின் மேற்கு பாலைவனத்தில் இருந்த வனவாசிகளுக்கு ஆன்மீக தலைவரானார். அப்போது இவர் ஒரு குருவாக திருநிலைப்படுத்தப்பட்டார்.

## இறப்பு
இவருக்கு 75 வயதானபோது, கி.பி. 405இல், பெர்பர்களின் ஒரு குழு மடத்தினை தாக்கி அதனை சூறையாட திட்டமிட்டிருப்பதாக இவருக்கு செய்தி வந்தது. இம்மடத்தில் இருந்த பிற துறவிகள் அவர்களை எதிர்த்து போராட விரும்பினாலும், இவர் அதற்கு அனுமதி வழங்கவில்லை. அம்மடத்தில் இருந்த ஏழு துறவிகளைத்தவிர மற்ற எல்லோரையும் பாதுகாப்பான இடத்திற்கு அனுப்பிவிட்டு படையெடுப்பாளர்களை கைவிரித்து வரவேற்றார். இவரும் இவருடன் மடத்தில் இருந்த எழுவரும் அப்படையெடுப்பாளர்களால் ஜூலை 1 அன்று கொல்லப்பட்டனர். இவர் ஒரு மறைசாட்சியாக கருதப்படுகின்றார்.

## மேற்கோள்கள்


பகுப்பு:330 பிறப்புகள்
பகுப்பு:405 இறப்புகள்
பகுப்பு:கிறித்தவ சித்தர்கள்
பகுப்பு:கிறித்தவப் புனிதர்கள்
பகுப்பு:பாலைவனத் தந்தையர்கள்
பகுப்பு:கிறித்தவ மறைசாட்சிகள்
வயலை

சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர். (இக்காலத்தில் இதனைப் பசலைக்கொடி என்னும் பெயரால் வழங்கிவருகின்றனர். அத்துடன் சமைத்துண்ணும் கீரையாகப் பயன்படுத்துகின்றனர்.)

## வயலைக்கொடி பற்றிச் சங்க இலக்கியம் தரும் செய்திகள்
சங்க காலத்தில் வயலைக்கொடி வீட்டுத் தோட்டத்தில் வளர்க்கப்பட்டது. அதன் கொடி சிவப்பாக இருக்கும். அக்கால மகளிர் தனக்குத் தழையாடை செய்துகொள்ள இதனைப் பயன்படுத்தினர்.

வீட்டு-மரத்தில் படர்ந்திருந்த வயலையையும், ஆம்பல் பூவையும் சேர்த்துத் தொடுத்து அவள் தனக்குத் தழையாடை தைத்துக்கொண்டாள்.

வயலைச் செங்கொடிப் பிணையல் தைத்துச் சங்க கால மகளிர் உடுத்தித் தம்மை அழகுபடுத்திக்கொண்டனர்.

வீட்டில் வளர்ந்திருந்த வயலைக் கொடியைக் கன்று போட்டிருந்த பசு தின்றது என்று அதனை ஓட்ட மனமில்லாமல், விளையாடிக்கொண்டிருந்த பந்தை நிலத்திலே எறிந்துவிட்டு, தனக்குத் தாய்மார் கொடுத்த பாலையும் வாங்கி உண்ணாமல் ஒரு பெண் தன் வயிற்றில் அடித்துக்கொண்டாள் 

வயலைக்குப் பந்தல் போட்டிருந்தனர்  

வயலைக்கொடி வேலியிலும் படர்ந்திருக்கும்.

வீட்டுத் தோட்டத்தில் நட்டு வளர்த்த வயலைக்கொடி அங்கு வளர்ந்திருந்த பேக்கரும்பைச் சுற்றிக்கொண்டு படர்ந்ததாம்.

வயலைச் செங்கொடியை நண்டு அறுக்கும் 

வயலை வளர்த்த அவள் தன் காதலனுடன் ஓடிப்போய்விட்டதால் வயலை வாடிவிட்டது.

வளர்த்த வயலைக்கொடி வாடினும் பரவாயில்லை. அவள் தன் காதலனுடன் மகிழ்ந்து வாழட்டும் என்கிறாள் அவளது தோழி 

வயலையானது தன்னைத் தழையாடைக்குப் பறிக்கவில்லையே என வாடிக் கிடந்ததாம் 

வாடிய வயலைக்கொடி போல் பார்ப்பான் ஒருவனின் மருங்குல் (அடிவயிறு) இருந்ததாம் 

## உசாத்துணை

பகுப்பு:மூலிகைகள்
பகுப்பு:சங்க காலப் பண்பாடு
பகுப்பு:பூக்கும் தாவரங்கள்
தொகைநூல்

பலரால் பாடப்பட்ட பாடல்களோ, நூல்களோ ஒரே தலைப்புப் பெயரின் கீழ்  தொகுக்கப்பட்டுப் தரப்படும்போது அவை **தொகைநூல்கள்** எனப்படுகின்றன. இத் தொடரில் தொகை என்னும் சொல் 'கூட்டுத்தொகை', 'பெருக்குத்தொகை' என்பனவற்றில் கொள்ளப்படும் பொருள் பாங்கினது. இரண்டு சொற்கள் ஒரு சொல்லாகத் தொகுக்கப்பட்டிருக்கும் தொடரை வேற்றுமைத்தொகை, வினைத்தொகை, பண்புத்தொகை, உம்மைத்தொகை, உவமைத்தொகை, அன்மொழித்தொகை என்றெல்லாம் தொகைநிலைத் தொடராகக் குறிப்பிடுவது போன்றது இவ் வழக்கு. தொல்காப்பியம் தொகைச்சொல் , தொகைநிலை , தொகைமொழி , தொகைமொழிநிலை  என்னும் தொடர்களால் இதனைக் குறிப்பிடுகிறது. தொகை என்னும் சொல் திருக்குறளிலும் இப் பொருளில் கையாளப்பட்டுள்ளது. 

## தமிழ் தொகைநூல்கள்
* எட்டுத்தொகை
* பத்துப்பாட்டு
* பதினெண் கீழ்க்கணக்கு
* ஐம்பெருங் காப்பியங்கள்
* ஐஞ்சிறு காப்பியங்கள்
* திருமுறை
* நாலாயிர திவ்வியப் பிரபந்தம்
* சைவ சித்தாந்த சாத்திரங்கள்

## மேற்கோள்கள்

பகுப்பு:சொல்விளக்கம்
பகுப்பு:தமிழ் இலக்கியம்
நரிவெங்காயம்

**நரிவெங்காயம்** (*Pancratium zeylanicum*, **விசமுள்ளங்கி**/**விசமுள்ளங்கிக் கிழங்கு**) என்பது ஓர் தண்டங்கிழங்கும் இந்தியாவிலும் இந்து சமுத்திர தீவுகளிலும் வளரும் பல்லாண்டு மூலிகைத் தாவரம் ஆகும். இது சிலவேளைகளில் வெதுவெதுப்பு தாவர வளர்ப்பிடங்களில் வளர்க்கப்படுகின்றது. நீரிருக்கும் வரை இது ஓயாமல் விளைச்சல் தரும். இது விதைகள், பக்கக்கிளைகள் என்பவற்றை உற்பத்தி செய்வதனூடாக இனப்பொருக்கம் செய்கின்றது.

## உசாத்துணை

பகுப்பு:மூலிகைகள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
நீல எருக்கு

**நீல எருக்கு** (*Calotropis gigantea*, *Crown flower*) என்பது கம்போடியா, இந்தோனேசியா, மலேசியா, பிலிப்பைன்சு, தாய்லாந்து, இலங்கை, இந்தியா, சீனா ஆகிய நாடுகளைத் தாயகமாகக் கொண்ட *கலோட்ரோபிசு* இனத் தாவரம்.

இது 4 மீட்டர் வளரும் தாவரம். இதன் பூக்கள் கொத்தாகவும் மிருதுவாகவும், வெள்ளை அல்லது மென் நீல நிறமுடையதாகக் காணப்படும். ஒவ்வொரு பூவும் ஐந்து முனை இதழ்களையும், நடுவிலிருந்து உயர்ந்த சிறிய அழகிய "கிரீடத்தை"யும் கொண்டு மகரந்தக் கேசரத்துடன் காணப்படும். இதன் இலைகள் முட்டை வடிவிலும் இளம் பச்சை நிறத்தில், தண்டில் பால் கொண்டும் காணப்படும்.

## உசாத்துணை

## வெளி இணைப்புகள்

*PIER – ''Calotropis gigantea''
*Flowers of India – Crown flower
*Purdue University: Center for New Crops & Plant Products – Crown flower

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
துண்டுவாரி நேரியல் சார்பு

கணிதத்தில், **துண்டுவாரி நேரியல் சார்பு** (*piecewise linear function*) என்பது நேர்கோட்டுப் பகுதிகளைக் கொண்டதொரு சார்பாகும். இச் சார்பு ஒரு துண்டுவாரிச் சார்பு. இதன் உள் ஆட்களங்களில் (துண்டுகளில்) வரையறுக்கப்பட்ட சார்புகள், கேண்முறைச் சார்புகளாக இருக்கும். இச்சார்பு ஒரு தொடர்ச்சியான சார்பாக இருந்தால் அதன் வரைபடம் ஒரு பல்கோண வளைவரையாகும்.

துண்டுவாரி நேரியல் சார்புகள் n-பரிமாண யூக்ளியன் வெளிகள், திசையன் வெளிகள், கேண்முறை வெளிகள் மற்றும் துண்டுவாரி பன்மடிகளில் வரையறுக்கப்படலாம். இங்கு நேரியல் என்பது நேரியல் உருமாற்றத்தை மட்டும் குறிக்காமல் பொதுவாக கேண்முறைச் சார்புகளையும் குறிக்கும். ஒன்றுக்கு மேற்பட்ட பரிமாணங்களில் ஒவ்வொரு துண்டின் ஆட்களமும் பல்கோணமாகவோ அல்லது பல்பரப்பாகவோ இருக்க வேண்டும். அப்பொழுதுதான் இச்சார்பின் வரைபடம் பல்கோண அல்லது பல்பரப்புத் துண்டங்களால் ஆனதாக இருக்கும்.

துண்டுவாரிச் சார்புகளின் முக்கியமான உள்வகைக்களுள் தொடர்ச்சியான துண்டுவாரி நேரியல் சார்புகளும், குவிவு துண்டுவாரி நேரியல் சார்புகளும் அடங்கும்.

பொதுவாக, ஒவ்வொரு *n* -பரிமாணத் தொடர்ச்சியான துண்டுவாரி நேரியல் சார்பு 

:f : \mathbb{R}^n \to \mathbb{R} க்கும்,  

:\Pi \in \mathcal{P}(\mathcal{P}(\mathbb{R}^{n+1})) 

: f(\vec{x}) = \min_{\Sigma \in \Pi} \max_{(\vec{a},b) \in \Sigma} \vec{a} \cdot \vec{x} + b  என்றவாறு உள்ளது.

f ஒரு குவிவு மற்றும் தொடர்ச்சியான  துண்டுவாரி நேரியல் சார்பாக இருந்தால்: 

:\Sigma \in \mathcal{P}(\mathbb{R}^{n+1}) 

: f(\vec{x}) = \max_{(\vec{a},b) \in \Sigma} \vec{a} \cdot \vec{x} + b  என இருக்கும்.

## எடுத்துக்காட்டுகள்

:f(x) = \begin{cases}
-x-3 & \text{if }x \leq -3 \\
x+3 & \text{if }-3 

என வரையறுக்கப்படும் சார்பு, நான்கு துண்டுகளைக் கொண்டுள்ளது. (இச்சார்பின் வரைபடம் படத்தில் காட்டப்பட்டுள்ளது. நேரியல் சார்பின் வரைபடம் ஒரு கோடாக இருக்கும் என்பதால் துண்டுவாரி நேரியல் சார்பின் வரைபடம் கோட்டுத்துண்டுகளையும் கதிர்களையும் கொண்டிருக்கும்.

துண்டுவாரி நேரியல் சார்புக்கு பிற எடுத்துக்காட்டுக்கள்: 
:தனிமதிப்புச் சார்பு, மீப்பெரு முழுஎண் சார்பு,

## வளைவரைக்குப் பொருத்துதல்

ஒரு வளைவரையைக் கூறெடுத்தும் (sampling) புள்ளிகளுக்கிடையே நேரியலான இடைச்செருகல் (interpolating) மூலமும் அவ் வளைவரைக்கு தோராயப்படுத்தலாம்.

## தரவிற்குப் பொருத்துதல்
பகுதிகள் ஏற்கனவே அறியப்பட்டவையாக இருந்தால், அவற்றின் மீதான நேரியல் உறவாக்கத்தைத் (linear regression) தனிதனியே காணலாம். எனினும் தொடர்ச்சி இதில் பாதுகாக்கப்படுவதில்லை
.

பகுதிகள் ஏற்கனவே அறியப்படாதவையாக இருந்தால், உகந்த பிரிக்கும் புள்ளிகளைத் தேர்ந்தெடுப்பதற்கு, வர்க்கங்களின் எச்சக் கூட்டுத்தொகையைப் பயன்படுத்தலாம்.

## மேற்கோள்கள்

பகுப்பு:சார்பிய வகைகள்
பெருஞ்சேம்பு

**பெருஞ்சேம்பு**  (*Alocasia macrorrhizos*) என்பது அக்காசியா குடும்பத்தைச் சேர்ந்த, மலேசியாவுக்கும் குயின்ஸ்லாந்துக்கும் இடைப்பட்ட வெப்பமண்டல மழைக்காடுகளை தாயகமாகக் கொண்ட பூக்கும் தாவரமாகும்.

பித்தம், மூலநோய், மலச்சிக்கல் ஆகிய நோய்களுக்கு இது மூலிகையாகப் பயன்படுத்தப்படுகின்றது.

## உசாத்துணை

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
இதயத்துடிப்பு மானி

**இதயத்துடிப்பு மானி** (stethoscope) என்பது ஒரு மருத்துவ உபகரணம் ஆகும். இது மனிதன் அல்லது விலங்கின் உடலின் உட்பகுதியில் ஏற்படும் சத்தங்களை கேட்க மருத்துவர்களால் உபயோகிக்கப்படுகிறது. இது பெரும்பாலும் இதயம் மற்றும் நுரையீரல் ஆகியவை ஏற்படுத்தும் சத்தங்களை கேட்கப் பயன்படுத்தப்படுகிறது. இது மேலும் தமனி மற்றும் சிரையில் உள்ள இரத்த ஓட்டத்தின் சத்தங்களை கேட்கவும் பயன்படுகிறது. மேலும் இத்தகைய இதயத்துடிப்பு மானிகள் உள்ளீடற்ற கலன்களின் (vacuum chambers) கசிவை அறியவும் உதவுகின்றன. உடலில் இதயம் இருக்கும் மார்புப் பகுதியிலும், முதுகுப் பகுதியிலும் வைத்து பொதுவாக மருத்துவர்களால் பரிசோதனை செய்யப்படுகிறது.

## வரலாறு
இதயத்துடிப்பு மானி கருவியைக் கண்டுபிடித்தவர் ரெனே லென்னக் என்கிற பிரெஞ்சு மருத்துவர். 1781-ல் பிறந்த இவரின் முழுப் பெயர் ரினே தியோஃபில் ஹையஸிந்த் லென்னே (Rene Theophilie Hyacinthe Laennec). தற்போது பரவலாக உபயோகிக்கப்படும் இதயத்துடிப்பு மானி 'பைனாரல் ஸ்டெத்’ (Binural Steth) என்பது. இதில் இரண்டு செவித் துண்டுகள், ஒரு மார்புத் துண்டு, ஆங்கில Y எழுத்துப் போன்ற குழாய் போன்றவை உள்ளன. மார்புத் துண்டு நோயாளியின் உடல் மீது வைக்கப்படுகிறது. செவித் துண்டுகள் மருத்துவரின் இரு காதுகளிலும் வைக்கப்படுகின்றன. குழல் வழியாக நோயாளியின் இதயச் சத்தங்களும், நுரையீரல் சத்தங்களும் கேட்கும். பைனாரல் இதயத்துடிப்பு மானி, 1855-ல் டாக்டர் கம்மன் என்பவரால் உருவாக்கப்பட்டது.
*இதயத்துடிப்பு மானி* அணிவது மருத்துவர்களுக்கான குறியீடாகவும் கருதப்படுகிறது. 2012 ஆம் ஆண்டு நடந்த ஆய்வு ஒன்று *இதயத்துடிப்பு மானி* அணிவதால் மருத்துவர்களின் மீது உயர்ந்த நம்பிக்கையை ஏற்படுத்துகிறது என்கிறது http://www.jmir.org/2012/4/e100/.

## வகைகள்
இதயத்துடிப்பு மானியில் கீழ்க்கண்ட வகைகள் உள்ளன,
*அக்கோஸ்டிக் (Acoustic)
*எலெக்ட்ரானிக் (Electronic)
*பதிவு செய்யும் இதயத்துடிப்பு மானி (Recording stethoscopes)
*கருவைப் பரிசோதிக்கும் இதயத்துடிப்பு மானி (Fetal stethoscope)
*டாப்ளர் இதயத்துடிப்பு மானி (Doppler stethoscope)

## பராமரிப்பு
இதயத்துடிப்பு மானியானது பொதுவாக ரப்பர் அல்லது நெகிழியால் செய்யப்படுகின்றன. இவற்றை ஆல்கஹால் அல்லது சோப்பினைக் கொண்டு சுத்தம் செய்ய வேண்டும்.

## மேற்கோள்கள்

பகுப்பு:மருத்துவக் கருவிகள்
பஞ்சாக்னி

எம். டி. வாசுதேவன் நாயர் எழுதி ஹரிஹரன் இயக்கி, 1986-ல் வெளியான மலையாளத் திரைப்படம். மோகன்லால், கீதா, நதியா, திலகன், தேவன், நெடுமுடி வேணு உட்பட்டோர் முக்கிய வேடங்களில் நடித்துள்ளனர்.

## நடிப்பி
* மோகன்லால் – றஷீத்
* கீதா – இந்திரா
* நதியா – சாவித்ரி
* திலகன் – ராமன்
* தேவன் – பிரபாகரன் நாயர்
* நெடுமுடி வேணு – சேகரன்
* முரளி – ராஜன்
* சித்ரா – சாரதா
* பிரதாபசந்திரன் – அவறாச்சன்
* சோமன் – மோசன்தாஸ்
* லளிதஸ்ரீ – ஜயில் அந்தேவாசி
* பாபு ஆன்றணி – நக்சல் பயங்கரவாதி
* சுபைர் – நக்சல் பயங்கரவாதி

## இசை

## இணைப்புகள்
* 
* 

பகுப்பு:1986 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
வெள்ளெருக்கு

**வெள்ளெருக்கு** (*Calotropis procera*, *Sodom apple*) என்பது தென் ஆபிரிக்கா, வெப்பமண்டல ஆபிரிக்கா, மேற்கு ஆசியா, தென் ஆசியா ஆகிய இடங்களை தாயகமாகக் கொண்ட பூக்கும் தாவரம். இது பொதுவாக சொதோம் அப்பிள் என எபிரேயத்திலிருந்து மூலத்திலிருந்து அழைக்கப்படும். பச்சை உருண்டைக்காய்கள் பயனற்றவை, ஆயினும் அதன் நஞ்சுத்தன்மையுள்ள பால் சாறு மிகவும் கசப்புமிக்கதும், எண்ணெய் பிசுபிசுக்கிற்கு எதிரான பசை பூச்சாக மாறக்கூடியது.

## உசாத்துணை

பகுப்பு:மூலிகைகள்
கீதா (நடிகை)

**கீதா** தென்னிந்தியத் திரைப்பட நடிகை ஆவார். தெலுங்கைத் தாய்மொழியாகக் கொண்ட கீதா, தமிழ்த் திரைப்படமான பைரவியில் நடித்தார். பின்னர், பல்வேறு தமிழ், தெலுங்கு, மலையாளம் ஆகிய மொழிப் படங்களில் நடித்துள்ளார்.

## வாழ்க்கைக் குறிப்பு
பள்ளிக் கல்வியை பெங்களூரு பின்னீட் கல்லூரியில் கற்றார். சென்னையிலும் சில காலம் கல்வி கற்றார். 1997-இல் ஒரு சார்ட்டெர்ட் அக்கௌண்டன்டான வாசனை திருமணம் செய்துகொண்டார். தற்போது நியூயோர்க்கில் வசிக்கிறார்.

## திரை வாழ்க்கை
1978 ஆம் ஆண்டில் கீதா திரைத்துறையில் நுழைந்தார். பைரவி என்னும் முதல் தமிழ்த் திரைப்படத்தில் நடித்தார். இதில் ரஜினியின் சகோதரியாக நடித்தார். பின்னர், ** நினைத்தாலே இனிக்கும்** படத்தில் ரஜினிகாந்த் உடன் நடித்துள்ளார். இப்படத்தில் இடம் பெற்றுள்ள பிரபலமான **நம்ம ஊரு சிங்காரி**  என்ற பாடலிலும் நடித்துள்ளார்.

நிறைய மலையாளத் திரைப்படங்களிலும் நடித்துள்ளார். பஞ்சாக்னி என்னும் திரைப்படம் தொடங்கி 200 திரைப்படங்களில் நடித்துள்ளார். 1997 இல் கீதா திருமணத்தின் காரணமாக, பல காலம் நடிக்கவில்லை. பின்னர், சந்தோஷ்‌ சுப்ரமணியம் என்னும் தமிழ்த் திரைப்படத்தில் நடித்தார்.

## திரைப்படங்கள்
### மலையாளத் திரைப்படங்கள்
* பஞ்சாக்னி
* வாத்சல்யம்
* சுகமோ தேவி
* ஒரு வடக்கன் வீரகாத
* ஆதாரம் 
* ஆவனாழி

## மேற்கோள்கள்

## வெளியிணைப்புகள்
* 
* கீதாவின் வாழ்க்கை வரலாறு 

பகுப்பு:1962 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:கேரள மாநில திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
கார்மன் கோடு

**கார்மன் கோடு** (Kármán line) என்பது, புவியின் கடல் மட்டத்திலிருந்து 100 கி.மீ. (62 மைல்) உயரத்தில் இருப்பதாகக் கொள்ளப்படுகிறது. தோராயமாக, இதுவே புவியின் வளிமண்டலத்துக்கும் விண்வெளிக்குமான எல்லைக்கோடு ஆகும். இந்த வரையறையை பெடரேஷன் ஏரோனாடிக் இண்டர்நேஷனல் என்ற அமைப்பு ஏற்படுத்தி உள்ளது.

அங்கேரிய-அமெரிக்க பொறியியளாளரும் இயற்பியலாளருமான தியோடர் வான் கார்மன் (1881-1963) என்பவரின் பெயரில் இது வழங்கப்படுகிறது. அவர் வானூர்தியியல் மற்றும் விண்ணூர்தியியல் துறைகளில் பெரும் முன்னேற்றங்களுக்கு இட்டுச்சென்ற ஆராய்ச்சிகளைப் புரிந்தவராவார்.  இவரே முதன்முதலில், இத்தகைய உயரத்தில் வளிமண்டலம் மிகவும் லேசானதாக மாறும் காரணத்தால், இதற்குமேலான உயரங்களில் வானூர்திகள் பறப்பதற்குத் தேவையான ஏற்றத்தை உருவாக்க இயலாது என கணக்கிட்டுக் கூறியவர் ஆவார்.  ஆகையால், இந்த உயரத்தில் பறக்கும் வானூர்திகள் சுற்றுப்பாதை வேகத்தைவிட அதிக வேகத்தில் பறந்தால்தான் தமக்குத் தேவையான காற்றியக்கவியல் ஏற்றத்தை உருவாக்க இயலும்.  இக்கோட்டுக்குக் கீழே வளிமண்டல வெப்பநிலையும் சூரிய கதிர்வீச்சுடனான வினையாற்றலும் பெருத்த அளவில் மாறுபடுகின்றன, ஆகையால் இக்கோடு தெர்மோஸ்பியர் எல்லைக்குள் இருக்கிறது.

## உசாத்துணைகள்

பகுப்பு:வளிமண்டலம்
பகுப்பு:வானியல்
வாத்சல்யம் (1993 திரைப்படம்)

கொச்சின் ஹனீபா இயக்கத்தில் மம்மூட்டி முதன்மைக் கதாபாத்திரத்தில் நடித்து வெளியான திரைப்படம். கீதா, சித்திக் முதலானோர் நடித்துள்ளனர். மிகச் சிறந்த நடிகருக்கான விருதை, கேரள அரசு, மம்மூட்டிக்கு வழங்கியது.

## நடிப்பு
* மம்மூட்டி – மேலேடத்து ராகவன் நாயர்
* சித்திக் – எம். எ. விஜயகுமாரன் நாயர்
* கீதா – மாலதி
* கவியூர் பொன்னம்மா – ஜானகியம்மா
* சுனிதா – சுதா
* ஜனார்த்தனன் – ராமன்குட்டி மேனோன்
* பிந்து பணிக்கர் – நளினி
* அபுபக்கர் – குஞ்ஞன்நாயர்
* ரேணுகா – அம்பிகா
* கோழிக்கோடு நாராயணன் நாயர் – கோவிந்தன் நாயர்
* குஞ்சன் – திவாகரன்
* கொச்சின் ஹனீபா – காளவண்டிக்காரன்

## சங்கீதம்

## இணைப்புகள்
* 
* 

பகுப்பு:1993 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
மலபார் மாவட்டம்

*இக்கட்டுரை ஆங்கிலேயர் இந்தியாவை ஆண்டபோது இருந்த *மலபார்* மாவட்டத்தைப் பற்றியது*.

**மலபார் மாவட்டம்** (Malabar District) இந்தியாவை ஆங்கிலேயர் ஆண்டபோது சென்னை மாகாணத்திற்கு உட்பட்ட ஒரு மாவட்டமாக இருந்தது. இந்த மாவட்டமானது சுதந்திரத்திற்குப் பின் மொழிவாரி மாநிலங்கள் பிரிப்பதற்கு முன் சென்னை மாநிலத்திற்குடபட்ட ஒரு மாநிலமாக இருந்தது. இம்மாவட்டம் தற்போதைய மாவட்டங்களான கண்ணூர், கோழிக்கோடு, வயநாடு, மலப்புறம், பாலக்காடு (ஆலத்தூர் மற்றும் சித்தூர் தாலுகாக்கள் தவிர்த்து) மற்றும் திருச்சூர் மாவட்டத்தின் சாவக்காடு தாலுகா ஆகிய பகுதிகளை உள்ளடக்கியதாக இருந்தது. தற்போதைய கர்நாடகத்தின் சில கடலோரப் பகுதிகளையும் உள்ளடக்கி இருந்தது. இம்மாவட்டமானது மேற்கே அரபிக்கடலையும் கிழக்கே மேற்குத் தொடர்ச்சி மலையையும்  வடக்கே தென்கனரா மாவட்டத்தையும் தெற்கே கொச்சி சமஸ்தானத்தையும் எல்லைகளாகக் கொண்டிருந்தது. இம்மாவட்டமானது மொத்தம் 15,009 சதுர கிலோமீட்டர்கள் பரப்பைக் கொண்டிருந்தது. மேலும் 233 கிலோமீட்டர்கள் நீளமுள்ள கடற்கரையையும் கொண்டிருந்தது. மலபார் என்பதற்கு *மலைநாடு* என்று பொருள். கோழிக்கோடு மலபார் மாவட்டத்தின் தலைநகரமாக இருந்தது.

இந்துக்கள் முதன்மையாக உள்ள இந்தப் பகுதியில் கேரளாவின் பெரும்பாலான முஸ்லிம் மக்கள் இங்கு வாழ்கின்றனர். இவர்கள் மாப்பிளமார் என அறியப்படுகின்றனர். மேலும் தொன்மையான சிரியன் மலபார் கிறித்தவர்களும் இங்கு வாழ்கின்றனர்.

## தாலுகாக்கள்
*கோழிக்கோடு
*சிறக்கால்
*கொச்சின்
*எர்நாடு
*கோட்டையம்
*குறும்பரநாடு
*லட்சத் தீவுகள்
*பாலக்காடு
*பொன்னாணி
*வள்ளுவநாடு
*வயநாடு 

## மாவட்டப் பொறுப்பாளர்கள்
*ராஜகோபாலாச்சாரியார் அமைச்சரவையில்
**கொங்கட்டில் ராமன் மேனன் (1937–39)
**வர்க்கி சுக்காத் (1939)
*பிரகாசம் அமைச்சரவையில்
**ராகவமேனன்(1946-47)
*ராமசாமி ரெட்டியார் அமைச்சரவையில்
**கோழிப்புறத்து மாதவமேனன் (1947-49)
*குமாரசாமி அமைச்சரவையில்
**கோழிப்புறத்து மாதவமேனன்(1952-54)
*ராஜகோபாலாச்சாரியார் அமைச்சரவையில்
**குட்டிகிருஷ்ணன் நாயர் (1952-54)

## உணவு
இம்மாவட்டத்தில் *மலபார் பிரியாணி* புகழ் பெற்றது.  *அல்வா*வும் இம்மாவட்டத்தின் சிறப்பான ஒன்று. கோழிக்கோடில் உள்ள முக்கிய சாலைக்கு மிட்டாய்த் தெரு என்று பெயர். இத்தெருவில் அதிக அல்வாக் கடைகள் இருந்ததால் இப்பெயர் பெற்றது. மேலும் இம்மாவட்டம் மெல்லிதான வாழைப்பழ வறுவலுக்கும் (நேந்திரங்காய் வறுவல்) புகழ் பெற்றது. இங்கு கடல் உணவும் முக்கியமான உணவாகும். இப்பகுதியில் தற்காலத்தில் சீன மற்றும் அமெரிக்க உணவுகள் புகழ்பெற்றவை.

## உசாத்துணை
இம்மாவட்டத்தைப் பற்றிய மேலதிக விவரங்களுக்கு 1887-ல் இரண்டு தொகுதிகளாக வெளிவந்த  *வில்லியம் லோகன்* எழுதிய *மலபார் மேனுவல்* (Malabar Manual) என்ற புத்தகம் உதவியாக இருக்கும்.
## மேற்சான்றுகள்

பகுப்பு:சென்னை மாகாணம்
பகுப்பு:கேரள வரலாறு
பகுப்பு:சென்னை மாகாண மாவட்டங்கள்
பகுப்பு:கேரள மண்டலங்கள்
சாஸ்த்ரா இராமானுஜன் பரிசு

**சாஸ்த்ரா இராமானுஜன் பரிசு** (*SASTRA Ramanujan Prize*), தமிழ்நாட்டில் கும்பகோணத்திலுள்ள சாஸ்த்ரா பல்கலைக்கழகத்தாரால், ஒவ்வொரு ஆண்டும் சீனிவாச இராமானுஜன் ஆர்வம்கொண்ட துறைகளில் சாதனை புரிந்த  இளம் கணிதவியலாளர் ஒருவரைத் தேர்ந்தெடுத்து அவருக்கு வழங்கப்படுகிறது. இப்பரிசு பெறுவதற்குரிய வயது வரம்பு 32 ஆக (இராமானுஜம் மரணமடைந்த போது அவரது வயது) வரையறுக்கப்பட்டுள்ளது. பரிசுத்தொகை $10,000.

## பரிசு பெற்றோர்

## மேற்கோள்கள்

## வெளி இணைப்புகள்
* Web site at UFL 

பகுப்பு:இராமானுசன்
பகுப்பு:கணிதப் பரிசுகளும் விருதுகளும்
சுகமோ தேவி

வேணு நாகவல்லி திரைக்கதையெழுதி இயக்கம் 1986-ல் வெளியான ஒரு மலையாளத் திரைப்படம். சங்கர், மோகன்லால், ஊர்வசி, கீதா ஆகியோர் முதன்மை வேடங்களில் நடித்துள்ளனர். மாயி.

## நடிப்பு
* சங்கர் – நந்தன்
* மோகன்லால் – சண்ணி
* ஊர்வசி – தேவி
* கீதா – தாரா
* ஜகதி ஸ்ரீகுமார் – வினோத்
* ஜகன்னாத வர்மா – தேவியின் தந்தை
* சுகுமாரி – பாரதி
* கே. பி. கணேஷ் குமார் – சந்திரன்
* ஜனார்த்தனன் – ஔசேப்பச்சன்
* கே. பி. எ. சி. சண்ணி – சண்ணியின் சகோதரன்
* எம். ஜி. சோமன் – அம்பிகாத்மஜன் நாயர்
* சங்கராடி – ராஜசேகரன்
* திக்குறிஸ்சி சுகுமாரன் நாயர் – சண்ணியின் தந்தை
* கவியூர் பொன்னம்மா – நந்தனின் அம்மா
* நெடுமுடி வேணு – வேணுகோபால்
* சாந்தகுமாரி

## சங்கீதம்

## இணைப்புகள்
* 
* 

பகுப்பு:1986 மலையாளத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்திய மலையாளத் திரைப்படங்கள்
ஒரு வடக்கன் வீரகாத

வடக்கன் பாட்டுகளை முதன்மைக் கதையாக்கி, எம். டி. வாசுதேவன் நாயர் இயக்கிய திரைப்படம். 1989 ஆம் ஆண்டு வெளியான மலையாளத் திரைப்படம். மம்மூட்டி, பாலன் கே. நாயர், சுரேஷ் கோபி, மாதவி, கீதா, கேப்டன் ராஜு ஆகியோர் முதன்மை வேடங்களில் நடித்துள்ளனர்.

## நடிப்பு

## பாடல்கள்
கே. ஜயகுமார், கைதப்ரம் ஆகியோர் எழுதி, பாம்பே ரவி இசையமைத்துள்ளார்.

## விருதுகள்
; 1989 தேசிய திரைப்பட விருதுகள்
* மிகச் சிறந்த திரைக்கதை – எம். டி. வாசுதேவன் நாயர்
* மிகச் சிறந்த நடிகர் – மம்மூட்டி
* மிகச் சிறந்த நடன இயக்கம் – பி. கிருஷ்ணமூர்த்தி
* மிகச் சிறந்த ஆடை வடிவமைப்பு – நடராஜன்

; 1989 கேரள மாநில விருதுகள் 
* மக்கள் விரும்பிய திரைப்படம்
* மிகச் சிறந்த திரைக்கதை – எம். டி. வாசுதேவன் நாயர்
* மிகச் சிறந்த நடிகர் – மம்மூட்டி
* மிகச் சிறந்த துணை நடிகை – கீதா
* மிகச் சிறந்த பாடகர் – கே. எஸ். சித்ரா

## சான்றுகள்

## இணைப்புகள்

* 
* ஒரு வடக்கன் வீரகாத – மலையாளசங்கீதம்.இன்போ
* மீண்டும் ஒரு வடக்கன் வீரகாத 

பகுப்பு:1989 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
தேனூர், மதுரை

**தேனூர்** என்பது இந்திய நாட்டின் தமிழ்நாடு மாநிலத்தில் உள்ள மதுரை மாவட்டத்தில் வடக்கில் உள்ள ஒரு கிராமமாகும்.

இங்கு 2300 ஆண்டுகளுக்கு முந்தைய பிராமி எழுத்துகளுடன் கூடிய 7 தங்க கட்டிகள் கண்டெடுக்கப்பட்டுள்ளன. இந்த தங்க கட்டிகளோடு ருத்திராட்ச மணிகளும் அதனை இணைக்கும் வட்ட பொட்டுகளும் கண்டெடுக்கப்பட்டுள்ளன. இந்த புதையல் பொருள்களை ஆய்வு செய்ததில் இந்த தங்க கட்டியில் **போகுல் குன்றக்கோதஇ** என்ற தமிழ் பிராமி எழுத்துக்கள் காணப்படுகின்றன. போகுல் என்றால் பெரிய , நெடிய குன்றம் என்றும் பெருங்குன்றம், நெடுங்குன்றம் என்றும் பொருள்படும் வகையில் இந்த பெயர் எழுதப்பட்டிருக்கலாம். போகுல்குன்றம் என்ற ஊரைச் சேர்ந்த கோதை என்ற பெண் தங்ககட்டியின் உரிமையாளராக இருக்கக்கூடும். *கோதை*  என்ற பெயர் *கோதஇ* என்று எழுதப்பட்டுள்ளது. சங்க காலத்தில் கடைசி எழுத்துக்களை அளபெடையுடன் எழுதும் வழக்கம் இருந்துள்ளது.

## மேற்கோள்கள்
 

## வெளி இணைப்புகள்
*  http://dinamani.com/ 
* Thenur gold treasure found four years ago is 2300 years' old, recent study reveals Times of India
* தங்க கட்டிகளில் தமிழ் எழுத்துகள், தினமலர், 2013 அக்டோபர் 9

பகுப்பு:மதுரை மாவட்டத்திலுள்ள கிராமங்கள்
யாழினி முனுசாமி

**கவிஞர் யாழினி முனுசாமி**யின் இயற்பெயர் ஜெ.முனுசாமி. திருவண்ணாமலை மாவட்டம் செய்யாறு தாலுக்காவிலுள்ள மோரணம் என்னும் ஊரில் 02-04-1971 இல் பிறந்தவர். இளங்கலை தமிழிலக்கியத்தை செய்யாறு அறிஞர் அண்ணா அரசுக் கலைக்கல்லூரியிலும் முதுகலை தமிழிலக்கியம் மற்றம் ஆய்வியல் நிறைஞர் பட்டத்தை சென்னை மாநிலக்கல்லூரியிலும் படித்தவர். குமுதம் இதழில் ஐந்தாண்டுகள் பணியாற்றியவர். தடாகம் இணையஇதழின் பொறுப்பாசிரியராகவும் பணியாற்றியுள்ளார். தற்போது எஸ்.ஆர்.எம்.கலை அறிவியல் கல்லூரியில் தமிழ்த்துறைப் பேராசிரியராகப் பணியாற்றி வருகிறார். முரண்களரி படைப்பகம் என்னும் பதிப்பகத்தையும் நடத்தி வருகிறார். தொழுப்பேடு என்னும் ஆவணப்படத்தையும் இயக்கியுள்ளார்.

குமுதம், ஆனந்தவிகடன், கல்கி, புத்தகம் பேசுது, உங்கள் நூலகம், கல்வெட்டு பேசுகிறது, புதுப்புனல், கீற்று இணைய இதழ், அந்திமழை இணைய இதழ் உள்ளிட்ட இதழ்களில் இவரது படைப்புகள் வெளிவந்துள்ளன.

மனைவி, மேரி வசந்தி. இரண்டு பெண் குழந்தைகள் யாழினி, நித்திலா.

## அவரது படைப்புகள்
### கவிதை நூல்கள்
# உதிரும் இலை 
# தேவதையல்ல பெண்கள்
# மோகினியுடனான சாத்தானின் உரையாடல்

### கட்டுரை நூல்கள்

#  தலித் இலக்கியமும் அரசியலும்
# பின் நவீனத்துவச் சூழலில்  புலம்பெயர்ந்தோர் கவிதைகளும் பெண்ணியக்கவிதைகளும்

### தொகுப்பு நூல்

# குரலற்றவனின் குரல் - தலித் பண்பாட்டு அரசியல் கதைகள்
# உதிரும் இலையும் உதிராத பதிவுகளும்

பகுப்பு:தமிழக எழுத்தாளர்கள்
பகுப்பு:1971 பிறப்புகள்
பகுப்பு:தமிழகக் கவிஞர்கள்
பகுப்பு:திருவண்ணாமலை மாவட்ட மக்கள்
மார்ட்டின் கார்ப்பிளசு

**மார்ட்டின் கார்ப்பிளசு** (*Martin Karplus*, பிறப்பு: மார்ச் 15, 1930) என்பவர் ஆசுதிரியாவில் பிறந்த அமெரிக்க வேதியியலாளர் ஆவார். 2013 ஆம் ஆண்டிற்கான வேதியியலுக்கான நோபல் பரிசு "சிக்கலான வேதி அமைப்புகளுக்கான மாதிரிகளின் வளர்ச்சிக்காக," இவருக்கும், மைக்கேல் லெவிட், ஏரியா வார்செல் ஆகியோருக்கும் சேர்த்து வழங்கப்பட்டது.

கார்ப்பிளசு வியென்னாவில் புகழ் பெற்ற யூதக் குடும்பத்தில் பிறந்தார். ஆத்திரியாவில் நாட்சி-ஆட்சி இருந்த போது கார்ப்பிளசு சிறு வயதாக இருக்கும் போதே அவரது குடும்பம் அமெரிக்காவுக்கு இடம்பெயர்ந்தது..

1950 இல் ஆர்வார்டு பல்கலைக்கழகத்தில் இளங்கலைப் பட்டத்தைப் பெற்றார். லின்னஸ் பாலிங் நிறுவனத்தில் பணி புரிந்து கொண்டே 1954 இல் கலிபோர்னியா தொழில்நுட்பக் கழகத்தில் முனைவர் பட்டத்தையும் பெற்றார். இலினொய் பல்கலைக்கழகம் (அர்பானா சாம்பேன்), கொலம்பியா பல்கலைக்கழகம் ஆகியவற்றில் பேராசிரியராகப் பணியாற்றிய பின்னர் 1967 இல் ஹார்வார்டு பல்கலைக்கழகத்தில் பணியாற்றினார்.

## மேற்கோள்கள்

## வெளி இணைப்புகள்
* Publications
* Karplus research group at Harvard University
* Martin Karplus photography website

பகுப்பு:1930 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:வாழும் மக்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:அமெரிக்க வேதியியலாளர்கள்
பகுப்பு:நோபல் பரிசு பெற்ற ஆத்திரியர்கள்
பகுப்பு:நோபல் பரிசு பெற்ற யூதர்கள்
பகுப்பு:கோட்பாட்டு வேதியியலாளர்கள்
எஸ். நடராஜா

**எஸ். நடராஜா** (இறப்பு: அக்டோபர் 5, 2013) இலங்கைத் தமிழ் ஊடகவியலாளரும், பத்திரிகையாளரும் ஆவார். இவர் வீரகேசரி பத்திரிகையில் பிரதம ஆசிரியராகப் பணியாற்றியவர்.

யாழ்ப்பாணம் கரவெட்டியைப் பிறப்பிடமாகக் கொண்ட நடராஜா கரவெட்டி விக்னேஸ்வராக் கல்லூரியில் கல்வி கற்றவர். 1950களில் வீரகேசரியில் விளம்பரப் பிரிவில் தனது பத்திரிகைப் பணியை ஆரம்பித்தார். 1963 இல் உதவி ஆசிரியரானார். 1984ஆம் ஆண்டு செய்தியாசிரியராக நியமிக்கப்பட்டார். அன்றைய காலகட்டத்தில் ஈழப்போர் முனைப்புப் பெறத் தொடங்கியிருந்தது. அவ்வேளையில் போர்ச் செய்திகளைத் திரட்டி, வீரகேசரியில் வெளியிடுவதற்கு நிருபர்களைத் தொடர்பு கொண்டு ஊக்கப்படுத்தினார். 1996ஆம் ஆண்டு வீரகேசரியின் பிரதம ஆசிரியராக நியமிக்கப்பட்டார். எஸ்.என்.ஆர்.ஜா. என்ற பெயரில், கட்டுரைகளையும் இவர் எழுதி வந்திருக்கிறார்.

## மறைவு
நடராஜா தனது 78ஆவது வயதில் சிறிது கால நோய்க்குப் பின் 2013 அக்டோபர் 5 இல் காலமானார்.

பகுப்பு:2013 இறப்புகள்
பகுப்பு:இலங்கைப் பத்திரிகையாளர்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் ஊடகவியலாளர்கள்
தமிழ்நூல்களின் பட்டியல் (யேர்மன் நூல்)

**தமிழ்நூல்களின் பட்டியல்** (யேர்மன்:  Verzeichnis der Malabarischen Bücher) என்பது 1709 ஆம் ஆண்டளவில் யேர்மன் மொழியில் பர்த்தலோமேயு சீகன்பால்க் அவர்களால் தொகுக்கபட்ட ஒரு விபரப்பட்டியல் ஆகும்.  தமிழ் நூற்கள் அல்லது சுவடிகள் பற்றிக் கிடைக்கும் ஆகப் பழமையான நூற்பட்டியல் அல்லது நூற்றொகை இதுவென்றே ஆய்வாளர்களால் கருதப்படுகிறது.  இந்த நூலில் அறியப்பெற்ற தமிழ் இலக்கியங்கள் பற்றியும் விரிவான குறிப்புகள் கிடைக்கின்றன.

இந்த நூலின் பிரதி ஒன்று பிரித்தானியா அருங்காட்சியகத்தின் சுவடிகள் திணைக்களத்தில் உள்ளது.

இந்த நூலில் மலபார் என்று குறிப்பிடுவது தமிழை அல்லது தமிழ் பேசும் மக்களை ஆகும்.  தமிழ் Tamul என்றும் குறுக்கப்பட்டுள்ளது.

இந்த நூல் 1967 ஆம் ஆண்டு ஆங்கிலத்துக்கு மொழிபெயர்க்கப்பட்டு வெளியிடப்பட்டது.

## மேற்கோள்கள்


## வெளி இணைப்புகள்
* Bibliotheca Malabarica 

பகுப்பு:தமிழ் நூற்பட்டியல்கள்
பகுப்பு:இடாய்ச்சு நூல்கள்
வையாபுரிப்பிள்ளையின் தமிழ் சுவடிகள் சேகரிப்பு - ஒரு சரிபார் பட்டியல் (ஆங்கில நூல்)

**வையாபுரிப்பிள்ளையின் தமிழ் சுவடிகள் சேகரிப்பு - ஒரு சரிபார் பட்டியல்** என்பது தமிழறிஞர் ச. வையாபுரிப்பிள்ளையின் தனிப்பட்ட சேகரிப்பில் இருந்து இந்திய தேசிய நூலகத்துக்கு அளிக்கப்பட்ட தமிழ்ச் சுவடிகள் பற்றிய விபரப்பட்டியல் ஆகும்.  இது இந்திய தேசிய நூலகம் வெளியிட்ட ஓர் ஆங்கில நூல் ஆகும்.  இது 1983 ஆம் ஆண்டு கல்கத்தாவில் வெளியிடப்பட்டது.

## மேற்கோள்கள்


பகுப்பு:தமிழ் சுவடி நூற்பட்டியல்கள்
ஜான் ஹென்றி நியூமன்

** ஜான் ஹென்றி நியூமன்** (21 பெப்ரவரி 1801&nbsp;– 11 ஆகஸ்ட் 1890 **கர்தினால் நியூமன்**) என்பவர் 19ஆம் நூற்றாண்டின் ஆங்கிலேய வரலாற்றில் குறிக்கத்தக்க நபர் ஆவார். இவர் 1830களில் இங்கிலாந்து முழுவதும் புகழ் பெறத்துவங்கினார். இவரின் படைப்புகள் தன்விளக்கம் அளிக்க முயலும் கத்தோலிக்க மறையின் வாத வல்லுர்களுக்கு பெரிதும் உதவுகின்றது.

இவர் இலண்டனில் ஆங்கிலிக்கன் திருச்சபையினரான பெற்றோருக்கு 6 குழந்தைகளுள் மூத்தவராகப் பிறந்தார். ஆக்சுபோர்டில் இருந்த ட்ரினிட்டி கல்லூரியில் தன் 19வது வயதில் இளங்கலைப் பட்டத்தைப் பெற்ற இவர் 1825ல் ஆங்கிலிக்கன் சபையின் குருவாக திருநிலைப்படுத்தப்பட்டார். ஆங்கிலிக்கன் சபைக்குருவாகவும் மெர்டன் கல்லூரியில் ஆசிரியராகவும் பணியாற்றினார். இவர் கிறித்தவ வரலாற்றினாலும், குறிப்பாக ஹிப்போவின் அகஸ்டீனின் தன்வரலாற்று நூலினாலும் தூண்டப்பட்ட இவர் ஆங்லிக்கன் திருச்சபை திருத்தூதர் வழிமரபு கோருவதன் செல்லத்தகு தன்மையினைக்குறித்து சந்தேகம் எழுப்பினார். ஆங்லிக்க திருச்சபையும் லூத்தரன் திருச்சபையும் செய்த உடன்படிக்கை இவரின் சந்தேகங்களுக்கு வலுசேர்த்தது. காலப்போக்கில் கத்தோலிக்க திருச்சபையின் படிப்பினைகளாலும் நடவடிக்கைகளாலும் கவரப்பட்டு 1845 அக்டோபர் 9ம் நாள் கத்தோலிக்க மறையில் சேர்ந்தார். 1847ல் கத்தோலிக்கத் திருச்சபையின் குருவாக திருநிலைப்படுத்தப்பட்டார். 1851ல் அயர்லாந்து கத்தோலிக்க பல்கலைக்கழகத்தின் (Catholic University of Ireland) முதல் அதிபராக திருச்சபையால் நியமிக்கப்பட்டார். 1879ம் ஆண்டு மே மாதம் 15ஆம் தேதி  திருத்தந்தை பதின்மூன்றாம் லியோவினால் கர்தினாலாக உயர்த்தப்பட்டார். 11 ஆண்டுகள் கர்தினாலாக பணியாற்றிய நியூமன், 1890ஆம் ஆண்டு தன் 89ஆம் வயதில் காலமானார்.

1991இல் நியூமன் வணக்கத்திற்குரியவர் என அறிவிக்கப்பட்டார். இவருக்கு 19 செப்டம்பர் 2010இல் திருத்தந்தை பதினாறாம் பெனடிக்ட் அருளாளர் பட்டம் அளித்தார்.

## மேற்கோள்கள்



பகுப்பு:கர்தினால்கள்
பகுப்பு:1879 பிறப்புகள்
பகுப்பு:1890 இறப்புகள்
பகுப்பு:அருளாளர் பட்டம் பெற்றவர்கள்
பகுப்பு:கத்தோலிக்க இறையியலாளர்கள்
பகுப்பு:கத்தோலிக்க மெய்யியலாளர்கள்
பகுப்பு:கவிஞர்கள்
பகுப்பு:1801 பிறப்புகள்
மைக்கேல் லெவிட்

**மைக்கேல் லெவிட்** (*Michael Levitt*, பிறப்பு: 9 மே 1947) என்பவர் அமெரிக்க-பிரித்தானிய-இசுரேலிய உயிரியற்பியலாளர் ஆவார். இவர் 1987 முதல் ஸ்டான்போர்டு பல்கலைக்கழகப் பேராசிரியராகப் பணியாற்றி வருகிறார். கணிப்பிய உயிரியலில் ஆய்வுகளில் ஈடுபட்டு வரும் மைக்கேல் லெவிட் அமெரிக்க தேசிய அறிவியல் கழகத்தில் உறுப்பினராக உள்ளார்.

2013 ஆம் ஆண்டிற்கான வேதியியலுக்கான நோபல் பரிசு இவருக்கும், மற்றும் மார்ட்டின் கார்ப்பிளசு, ஏரியா வார்செல் ஆகியோருக்கும் "சிக்கலான வேதி அமைப்புகளுக்கான மாதிரிகளின் வளர்ச்சிக்கு," ஆற்றிய சேவைக்காக வழங்கப்பட்டது.

## மேற்கோள்கள்

பகுப்பு:1947 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:வாழும் மக்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:அமெரிக்க வேதியியலாளர்கள்
பகுப்பு:இசுரேலிய அறிவியலாளர்கள்
பகுப்பு:பிரித்தானிய உயிரியலாளர்கள்
பகுப்பு:பிரித்தானிய இயற்பியலாளர்கள்
விட்ணுகிராந்தி

**விட்ணுகிராந்தி**, **அபராசி**, **பராசிதம்** அல்லது **விஷ்ணுகிரந்தி** (*Evolvulus alsinoides*) என்பது கொன்வோவுலாசியா குடும்பத்தைச் சேர்ந்த பூக்கும் தாவரம். தென் அமெரிக்காவைத் தாயகமாகக் கொண்ட இச்செடி இந்தியா, இலங்கை உட்பட உலகின் பல இடங்களில் காணப்படும் இது வயல்வெளி, ஆற்றங்கரை ஆகிய இடங்களில் வளர்கிறது. விட்ணுவின் கையிலுள்ள சக்கரம் போல இதன் பூக்கள் காணப்படுவதால், இதில் விட்ணு இருப்பதாக நம்பிக்கை உள்ளது.

இது கேரளத்தின் புனிதப் பூக்களாகக் கருதப்படும் பஞ்சப் பூக்களில் ஒன்று. இது காய்ச்சல் போன்ற நோய்களுக்கு மூலிகையாகப் பயன்படுத்தப்படுகின்றது.

## உசாத்துணை

பகுப்பு:மூலிகைகள்
பகுப்பு:அவுத்திரேலியத் தாவரங்கள்
பகுப்பு:தமிழ்நாட்டின் தாவரங்கள்
ஏரியே வார்செல்

**ஏரியே வார்செல்** (*Arieh Warshel*, பிறப்பு: நவம்பர் 20, 1940) என்பவர் இசுரேலிய-அமெரிக்க வேதியியலாளர் ஆவார். இவர் வேதியியல், உயிர்வேதியியல் பேராசிரியராக தென் கலிபோர்னியா பல்கலைக்கழக்த்தில் பணியாற்றுகிறார். 2013 ஆம் ஆண்டிற்கான வேதியியலுக்கான நோபல் பரிசு இவருக்கும், மற்றும் மார்ட்டின் கார்ப்பிளசு, மைக்கேல் லெவிட் ஆகியோருக்கும் "சிக்கலான வேதி அமைப்புகளுக்கான மாதிரிகளின் வளர்ச்சிக்கு," ஆற்றிய சேவைக்காக வழங்கப்பட்டது.

## வாழ்க்கைச் சுருக்கம்
1940 ஆம் ஆண்டில் இசுரேலில் பிறந்த ஏரியே வார்செல் இசுரேலிய இராணுவத்தில் கலபதியாகப் பணியாற்றிய போது ஆறு நாள் போர், யோம் கிப்பூர்ப் போர், ஆகியவற்றில் பங்கு பற்றியிருந்தார். டெக்னயன் கல்லூரியில் 1966 இல் இளங்கலைப் பட்டம் பெற்றார். தொடர்ந்து இசுரேலின் வீசுமன் அறிவியல் கழகத்தில் முனைவர் பட்டமும் பெற்றார். அதன் பின்னர் 1972 முதல் 1976 வரை ஹார்வார்டு பல்கலைக்கழக்தில் பணியாற்றிய பின்னர் மீண்டும் இசுரேல் திரும்பி வீசுமன் அறிவியல் கழகத்திலும், கேம்பிரிட்சில் உள்ள மூலக்கூற்று உயிரியல் ஆய்வுகூடத்தில் பணியாற்றினார். 1976 இல் இருந்து தென் கலிபோர்னியா பல்கலைக்கழகத்தில் வேதியியல் பீடத்தில் பணியாற்றி வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:1940 பிறப்புகள்
பகுப்பு:இசுரேலிய அறிவியலாளர்கள்
பகுப்பு:அமெரிக்க வேதியியலாளர்கள்
பகுப்பு:அமெரிக்க உயிர்வேதியியலாளர்கள்
பகுப்பு:நோபல் பரிசு பெற்ற அமெரிக்கர்கள்
ஹட்சிசன் சர்வதேச தொலைத்தொடர்பு

**ஹட்சிசன் தொலைத்தொடர்பு சர்வதேசம்** லிமிடெட் (ஹட்சிசன் டெலிகாம்) ஹாங்காங் தலைமையிடமாக கொண்ட இயங்கும் பன்னாட்டு தொலைத்தொடர்பு சேவைகள் நிறுவனம். இது ஒரு ஹட்சிசன் வாம்போ நிறுவனத்திற்கு முற்றிலும் சொந்தமான துணை நிறுவனம்.இது ஹட்ச், 3 மற்றும் வியேட்நமொபைல் எனும் பெயர்களில் பின்வரும் சேவைகளை வழங்குகிறது. ஜிஎஸ்எம் மொபைல் தொலைத்தொடர்பு சேவைகளை இலங்கை மற்றும் வியட்நாம் நாடுகளிலும் சிடிஎம்ஏ சேவையை இந்தோனேசியா மற்றும் தாய்லாந்து வழங்குகிறது.

## வரலாறு
1999 மற்றும் 2000 ஆம் ஆண்டில், ஹட்சிசன் டெலிகாம் அதன் ஆரஞ்சு மற்றும் வாய்ஸ் ஸ்ட்ரீம் நிறுவனங்களின் விற்பனை மற்றும் வருமானத்தின் பெரும்பகுதி அதன் பூகோள மூன்றாம் தலைமுறை (3 ஜி) மொபைல் பிராட்பேண்ட் தொலைத்தொடர்பு வணிகத்தை உருவாக்க மீண்டும் முதலீடு செய்தது.

## மேற்கோள்கள்

பகுப்பு:தொலைதொடர்பு நிறுவனங்கள்
சுவர் முள்ளங்கி

**சுவர் முள்ளங்கி** (*Emilia sonchifolia*) என்பது அஸ்டிராசியா குடும்ப, எமிலியா இன பூக்கும் தாவரம்.

மூலிகையாக பயன்படுத்தப்படும் இது கேரளத்தின் புனிதப் பூக்களாகக் கருதப்படும் பஞ்ச பூக்களில் ஒன்று.

## உசாத்துணை

பகுப்பு:மூலிகைகள்
பகுப்பு:சூரியகாந்திக் குடும்பம்
பகுப்பு:தமிழ்நாட்டின் தாவரங்கள்
19

**19** (XIX) ஜூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும். அக்காலத்தில் இவ்வாண்டு சிலேனசு மற்றும் பால்பசு ஆளுநர்களின் ஆட்சி ஆண்டு (*Year of the Consulship of Silanus and Balbus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 772" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 19 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பத்தொன்பதாம் ஆண்டாகும்.

## நிகழ்வுகள்

#### ரோமப் பேரரசு
* பேரரசர் டைபீரியசு எகிப்தியர்களை ரோம நகரத்திலிருந்து வெளியேற்றினார். மேலும் 4,000 யூதர்களை சிசிலியிலிருந்து வெளியேற்றினார்.

#### சிரியா
* பார்தியாவின் முதலாம் வொனொனெசு சிசிலியாவிற்கு நகர்த்தப்படுகிறார். அங்கிருந்து தப்பித்தாலும் கொல்லப்படுகிறார்.

#### ஆசியா
* சீன சின் வம்ச *டியான்பெங்* யுகத்தின் கடைசி ஆண்டாகும் (ஆறாம்).
* ஹன்சூவின்படி முதல் வானூர்தி கண்டுபிடிக்கப்பட்டது.

## பிறப்புகள்
* அக்டோபர் 10 &ndash; டைபீரியசு கெமெலசு டைபீரியசின் பேரன் (இ. 38)

## இறப்புகள்
* அக்டோபர் 10 &ndash; ஜெர்மெனிகசு, ரோமத் தளபதி (பி. கிமு 15)
* பார்தியாவின் முதலாம் வொனொனெசு


பகுப்பு:10கள்
சாத்தாவாரி

**சாத்தாவாரி** அல்லது **தண்ணீர் விட்டான்** (*Asparagus racemosus*) என்பது இந்தியா, இலங்கை, இமயமலை ஆகிய இடங்களில் காணப்படும் அஸ்பராகஸ் இனத் தாவரம். ஒன்று அல்லது இரண்டு மீட்டர் வளரும் இது சரளைக்கல், கற்கள் கொண்ட மணலில், கடல்மட்டத்திலிருந்து 1,300–1,400 மீட்டர் சமவெளிகளில் வளரும். இது 1799இல் விபரிக்கப்பட்டது. 
இது மூலிகை மருந்து உட்பட பல பயன்களைத் தரவல்லது. 
## பெயர்கள்
இது தண்ணீர்விட்டான், சதாவேரி, சதாவரி, நாராயணி,  உதகமூலம், சீக்குவை, பறணை, பீருதந்தி ஆகிய பல்வேறு பெயர்களைக் கொண்டது ஆகும். இதன் ஊசி போன்ற இலைகளும் கிளைகளும் வரிவரியாக மேலேறுவதால் ‘வரிவரி’ எனும் பெயரும் உண்டு. இந்தக் கொடியில் இருந்து கிடைக்கும் கிழங்கானது வெப்பத்தைக் குறைக்கும் குளிர்ச்சித் தன்மைக் கொண்டது என்பதால், ‘நீர்’விட்டான், ‘நீர்’வாளி ஆகிய பெயர்கள் ஏற்பட்டிருக்கலாம். நூறு (சதா) நோய்களைத் தீர்க்கும் மூலம் (வேர்) என்பதால் ‘சதாமூலம்’ என்ற பெயரும் இதற்குண்டு.
## விளக்கம்
இது முட்கள் கொண்ட கொடி வகைத் தாவரமாகும். இதன் இலைகள் மெல்லியதாகவையாகவும், ஊசி போல் சிறுசிறுயதாகவும் இருக்கும். இது வெள்ளை நிறத்தில் வாசனை மிக்கப் பூக்களைக் கொண்டதாகவும், இதன் பழங்களின் சிவப்பு நிறம் கொண்டவையாகவும் இருக்கும். இது தன் வேர்களில் விரல் வடிவ வெண்ணிறத்திலான கிழங்குகளைக் கொண்டிருக்கும். இதில் தனக்கான நீரையும், உணவையும் சேமித்து வைத்திருக்கும். இந்த கிழங்கானது பலவகையில் மருந்தாக பயன்படுத்தப்படுகிறது.
## உசாத்துணை

பகுப்பு:மூலிகைகள்
பகுப்பு:அலங்காரத் தாவரங்கள்
பகுப்பு:தமிழ்நாட்டின் தாவரங்கள்
20கள்

**20கள்** (*20s*) என்பது பொதுவாக முதலாம் ஆயிரவாண்டினதும் முதலாம் நூற்றாண்டினதும் **மூன்றாம் பத்தாண்டைக்** குறிக்கும்.

இக்கட்டுரை **கிபி 20–29** காலப்பகுதியைப் பற்றியது, அனோ டொமினி காலத்தின் 20 முதல் 29 ஆண்டுகளைப் பற்றியது.

## குறிப்பிடத்தக்க நபர்கள்
* திபேரியசு, உரோமைப் பேரரசர் (14–37)

## பிறப்புகள்
*

## இறப்புகள்
*

## மேற்கோள்கள்

*
புல்லஅள்ளி அரசு ஆரம்பப் பள்ளி

**புல்லஅள்ளி அரசு ஆரம்பப் பள்ளி**  தமிழ்நாடு மாநிலத்தில், கிருஷ்ணகிரி மாவட்டத்தில், கெலமங்கலம் ஒன்றியத்தில் பெட்டமுகிலாளம் என்ற ஊராட்சிக்கு உட்பட்ட புல்லஅள்ளி என்ற கிராமத்தில் மலையின் உச்சியில் அமைந்துள்ளது. இங்கு படிப்பதற்கு மாணவர்களே வராத காரணத்தால் ஊர்மக்களின் வேண்டுகோளின்படி தமிழக அரசின் பள்ளிக் கல்வித்துறையால் இப்பள்ளி தற்காலிகமாக மூடப்பட்டுள்ளது. இதேபோல் 52 ஆண்டுகளாக செயல்பட்டு வந்த தகட்டுர் ராம கோவிந்தன்காடு ஊராட்சி ஒன்றியத் துவக்கப்பள்ளி 09ம் தேதி ஜூன் மாதம் 2014ம் தேதி மூடப்பட்டது.

## வரலாறு
1979-ம் ஆண்டு அரசு ஆரம்பப் பள்ளியாக துவங்கப்பட்டது. புல்லஅள்ளி, ஆலாப்பட்டி ஆகிய இரண்டு கிராமங்களைச் சேர்ந்த குழந்தைகள் மட்டுமே இங்கு படித்து வந்தனர். இப்பள்ளியில் 60 குழந்தைகள் படித்துவந்தனர். கடந்த 2012-13-ம் கல்வியாண்டில் இங்கே படித்த குழந்தைகளின் எண்ணிக்கை 10-க்கும் கீழே குறைந்துவிட்டது. சென்ற ஆண்டுவரை ஒரு ஆசிரியர் மட்டுமே வந்து குழந்தைகளுக்கு பாடம் சொல்லிக்கொடுத்து வந்தார். 33 ஆண்டுகளாக செயல்பட்டு வந்த இப்பள்ளியில் 2013-14 கல்வியாண்டில் மாணவர்கள் யாரும் வராதநிலையில் மூடும் நிலைக்கு வந்துள்ளது.

## அமைவிடம்
இந்தயாவின், தமிழ்நாடுமாநிலத்தில், கிருஷ்ணகிரி மாவட்டத்தில், கெலமங்கலம் ஒன்றியத்தில் பெட்டமுகிலாளம் என்ற ஊராட்சிக்கு உட்பட்ட புல்லஅள்ளி என்ற கிராமத்தில் மலையின் உச்சியில் இந்த அரசு ஆரம்பப்பள்ளி அமைந்துள்ளது. இவ்வூரிலிருந்து 8 கிலோ மீட்டர்கள் காட்டுவழியே நடந்து அல்லது படிகளில் 3 கிமீ தூரம் நடந்தால் ஒன்றரை மணி நேரத்தில் மலையின் அடிவாரத்தை அடையலாம்.

## நிலை
10 ஆண்டுகளுக்கு முன்பு வரை 80 வீடுகளுடன் அமைந்திருந்த விவசாய கிராமமான புல்லஅள்ளி கிராமத்தில் தண்ணீர் பற்றாக்குறையினால் பல குடும்பங்கள் ஊரை விட்டு நகரங்களுக்கு குடியேற தற்போது புல்லஅள்ளியில் 8 குடும்பங்களும், ஆலாப்பட்டியில் 7 குடும்பங்களும் மட்டுமே வசிக்கின்றனர். அவர்களும் தங்கள் குழந்தைகளை மலையடிவாரத்தில் உள்ள தனியார் பள்ளிகளில் சேர்த்து விட்டதால் புல்லஅள்ளி அரசு ஆரம்பப் பள்ளியில் நடப்புக் கல்வியாண்டில் (2013-2014) புதிதாக மாணவர்கள் சேர்க்கப்படவில்லை. ஆகையால் ஊர்மக்களின் வேண்டுகோளின்படி இப்பள்ளியை 2013 இல் தற்காலிகமாக மூடிவிட கல்வி அதிகாரிகள் முடிவு செய்துள்ளார்கள்.

## மேற்கோள்

பகுப்பு:கிருஷ்ணகிரி மாவட்டத்திலுள்ள அரசுப் பள்ளிகள்